OpenLLM-France/wikimedia huggingface dataset:
# Viktor Amadeo II.a Savoiakoa

Viktor Amadeo II.a Savoiakoa (italieraz: Vittorio Amedeo II di Savoia; Turin, 1666ko maiatzaren 14an - Moncalieri, 1732ko urriaren 31n) 1675-1732 bitartean Savoiako dukea, 1713-1720 bitartean Siziliako erregea eta 1720. urtetik 1732. urtera Sardiniako erregea izan zen.
Savoiako ohiko politika-moldea aldatu zuen: Espainiaren eta Frantziaren mendekotasunetik irten zen, eta Europako potentzia handien aurrean burujabetzari eusten jakin zuen.

## Biografia

Savoiako Karlos Manuel II.aren eta haren bigarren emazte Maria Joana Savoiakoaren semea izan zen. Bederatzi urte zituela, aita hil zitzaion, eta amak hartu zuen erregeordetza Viktor Amadeo adin-nagusitasunera heldu bitartean. 1684. urtean jabetu zen aginpideaz, eta kanpo-politikagintza malgua bideratu zuen. Urte berean, 18 urte bete baino hilabete batzuk lehenago, Frantziako Luis XIV.a erregearen alaba Ana Maria Orleansekoarekin ezkondu zen.
Augsburgeko Ligan (Aliantza Handia ere deitua) parte hartu zuen Frantziaren aurka, baina frantsesen aurka Staffardako (1690) eta Marsagliako (1693) guduak galdu ondoren, koalizioa bertan behera utzi eta Luis XIV.ari bakea eskatu behar izan zion 1696an. Turingo bakearen ondorioz (1696) berreskuratu zituen Pinerolo eta Cassale, eta alaba Maria Adelaida Borgoinako dukearekin ezkonarazi zuen.
Espainiako Ondorengotza Gerra garaian, Frantziako erregearen alde egin zuen hasieran, baina 1703. urtean Turin berreskuratzen lagundu zion austriar erregegaiaren alde jarri zen. 1706an, bere lehengusu Eugenio Savoiakoak lagunduta, Frantziako armada garaitu zuen Turinen, Piemonte askatu eta Frantzia inbaditu zuen. 1707ko uztailean Toulon setiatu zuen, baina atzera egin behar izan zuen, eta, frantsesek garaitua, Savoia galdu zuen. Jarrera neutrala hartu zuen orduan, eta Utrechteko hitzarmenetan (1713) Milanerriko parte bat, Monferrato eta Sizilia eskuratu zituen (Siziliako errege izendatua izan zen 1713an), eta Savoia berreskuratu. Sizilia, ordea, austriarren mendeko Sardiniaren truke aldatu zuen 1720an.
Harrezkero, Savoiako etxearen mendeko estatuen barne-antolakuntzaz arduratu zen, eta gobernu absolutista ezarri zuen. 1730. urtean, Karlos Manuel semearen eskuetan utzi zuen aginpidea.

## Erreferentziak

* Datuak: Q209579
* Multimedia: Victor Amadeus II of Sardinia / Q209579
# Wellington Olympic AFC

Wellington Olympic AFC Zeelanda Berriko futbol talde bat da, Wellington hiriburukoa.

## Historia

1953an Greziatik etorritako inmigranteek sortu zuten. Egun ere Wellington hiriko greziar komunitateari oso loturik dago eta jokalari gehienek greziar jatorriko arbasoak dituzte.

## Palmaresa

* Zeelanda Berriko Liga (1): 2023

## Kanpo estekak

* (Ingelesez) Webgune ofiziala
* Datuak: Q3559228
# Wellington Rocha

Wellington Rocha dos Santos (1990eko urriaren 4a - ) Brasilen jaiotako Ekialdeko Timorko futbolaria da.

## Selekzio nazionala

Ekialdeko Timorko selekzioarekin :
| Urtea | Partida | Gol |
| 2012 | 4 | 0 |
| Guztira | 4 | 0 |

## Kanpo loturak

* National Football Teams
* (Japonieraz) J.League Data Site
* Datuak: Q2151930
# Wellington eskualdea

Wellington eskualdea (ofizialki Greater Wellington) Zeelanda Berriko eskualde bat da, Ipar Uhartearen hegoaldean kokatua. Zeelanda Berriko hiriburua bertan dago.

## Kanpo estekak

* Datuak: Q856010
* Multimedia: Wellington Region / Q856010
# Wellington mendia (Tasmania)

Wellington mendia, Australiako Tasmania uhartean dagoen mendi bat da, Wellington mendilerroan eta Wellington Parkearen barnean. 1.271 metroko garaiera du eta Hobart uharteko hiriburua bere oinean dago.
* Datuak: Q204552
* Multimedia: Mount Wellington (Tasmania) / Q204552
# Wellington monumentua (Dublin)

Wellington monumentua (ingelesez Wellington Monument edo Wellington Testimonial) Irlandako Errepublikako Dublin hirian dagoen Phoenix parkean kokatzen den obeliskoa edo oroitarria da. Aipatutako parke horren hego-ekialdeko muturrean dago, hortaz bertatik Kilmainham barrutia eta Liffey ibaia ikus daitezke.

## Ezaugarriak

Monumentu honen egiturak 62 metroko garaiera du, horrenbestez, Europa osoko obeliskorik garaiena da, aldiz, munduko bigarren obeliskorik garaiena da, Ameriketako Estatu Batuetako Washington hiriburuan dagoen Washington monumentuaren atzetik.

## Historia

Monumentu hau Arthur Wellesley, Wellingtongo dukearen garaipenak omentzeko eraiki zen, jaiotzez dublindarra baitzen. Sir Robert Smirke arkitektoak diseinatu zuen. Bere lehenbiziko harria 1817an ipini zen. 1820. urtean aurrekontuz motz gelditu zirenez, azkenik 1861eko ekainaren 18an erabat amaitu zen.

## Ikus gainera

* Phoenix parkea
* Nelson zutabea (Dublin)

## Kanpo estekak

* Datuak: Q3308144
* Multimedia: Wellington Testimonial, Dublin / Q3308144
# Wellington Koo

    Artikulu hau Txinako diplomatikoari buruzkoa da; beste esanahietarako, ikus «Wellington (argipena)».
Vi Kyuin Wellington Koo (txineraz: 顾维钧； Pinyinez: Gù Wéijūn; Wade-Giles idazkeraz: Ku Wei-chün) (1888ko urtarrilaren 29a - 1985eko azaroaren 14a) Txinako diplomatikoa izan zen, herrialdearen ordezkaria Parisko Bake Biltzarrean 1919an.

## Biografia

Shanghai hirian jaioa, 1904an AEBetara joan zen, Mendebaldeko kultura ikastera, Txinan Inperialismoaren arazoa konpon ahal zedin. Nazioarteko legediaren eta diplomaziaren ikasketak bukatutakoan, Txinara itzuli zen Errepublika berrian lan egitera. 1915ean ABEtan Txinako ordezkari izendatu zuten.
Lehen Mundu Gerraren ostean, 1919an, Parisko Bake Biltzarrean, Txinako ordezkari aritu zen Koo. Shandong Txinaren mendera itzul zedin eskatu zuen. Halaber, instituzio inperialista guztiak amai zitezen ere aldarrikatu zuen. Mendebaldeko botereek muzin egin zioten, eta, beraz, Txinak ez zuen Versaillesko Ituna sinatu.
Nazioen Ligan, Txinako lehendabiziko ordezkaria izan zen. Txinako Errepublikako presidentea ere izan zen, 1926-1927 urteetan, Beijing kaospean zegoen bitartean. Zhang Zuolin gerra-jaunaren Atzeri Aferetako ministroa izan zen. Frantzian 1936-1940 bitartean izan zen enbaxadore. Alemaniarrek okupatutakoan, Erresuma Batuan jardun zuen enbaxadore 1946 arte.
1945ean, Nazio Batuen Erakundearen sortzaileetako bat izan zen Wellington Koo. Ondoren, AEBetan aritu zen enbaxadore, eta AEBek Txinako Errepublikarekin aliantza mantentzen saiatu zen, Kuomintang-ek Mao Zedongen komunisten aurrean atzera egin behar izan ahala.
* Datuak: Q317462
* Multimedia: Wellington Koo / Q317462
# Wellington Regional Stadium

Wellington Regional Stadium (Komertzialki Sky Stadium izenez ezagutzen dena eskubideen bidez) Zeelanda Berriko Wellington hiriburuan dagoen errugbi estadio bat da. 2000. urtean inauguratu zuten eta 36.000 eserleku ditu.

## Kanpo estekak

* Wellington Regional Stadium webgune ofiziala (Ingelesez)
* Datuak: Q1348677
* Multimedia: Wellington Regional Stadium / Q1348677
# Lucé (Orne)

Lucé Frantziako udalerria da, Orne departamenduan dagoena, Normandia eskualdean. 2013an 93 biztanle zituen.

## Demografia
### Biztanleria

2007an Lucé udalerrian erroldatutako biztanleak 93 ziren. Familiak 44 ziren, horien artean 13 pertsona bakarrekoak ziren (9 bakarrik bizi ziren gizonak eta 4 bakarrik bizi ziren emakumeak), 13 seme-alabarik gabeko familiak ziren, 9 seme-alabak dituzten bikoteak ziren eta 9 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 60 etxebizitza zeuden, 45 familiaren etxebizitza nagusia ziren, 8 bigarren erresidentzia ziren eta 7 hutsik zeuden. Etxebizitza guzti hauek 60etxeak ziren. 45 etxebizitza nagusietatik 36 bere jabearen bizilekua ziren eta 9 alokairuan okupaturik zeuden; 8 etxek bi gela zituzten, 10 etxek hiru zituzten, 16 etxek lau zituzten eta 11 etxek bost zituzten. 11 etxek euren parking plaza propioa zuten azpian. 20 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Lucé udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 4 | 70-74 | 0 |
| 12 | 65-69 | 4 |
| 0 | 60-64 | 0 |
| 0 | 55-59 | 4 |
| 12 | 50-54 | 0 |
| 0 | 45-49 | 4 |
| 0 | 40-44 | 4 |
| 0 | 35-39 | 0 |
| 4 | 30-34 | 8 |
| 8 | 25-29 | 4 |
| 8 | 20-24 | 0 |
| 4 | 15-19 | 0 |
| 4 | 10-14 | 8 |
| 12 | 5-9 | 0 |
| 8 | 0tik 4ra | 4 |

## Ekonomia

2007an lan egiteko adina zuten pertsonak 62 ziren, horien artean 44 aktiboak ziren eta 18 inaktiboak ziren. 44 pertsona aktiboetatik 43 lanean zeuden (26 gizon eta 17 emakume) eta 1 langabezian (1 gizon). 18 pertsona inaktiboetatik 16 erretiraturik zeuden eta 2 ikasten zeuden.

### Ekonomia jarduerak

2007an zeuden 2 komertzioetatik, 1 janari enpresa zen eta 1 zerbitzu enpresa zen.
2000. urtean Lucé udalerrian 16 nekazaritza-ustiategi zeuden, 594 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1406338
* Multimedia: Lucé (Orne) / Q1406338
# Lucé kantonamendua

Lucé kantonamendua Frantziako kantonamendu bat da. Eure eta Loir departamenduan dago, Erdialdea-Loira Harana eskualdean. Guztira 6 udalerri ditu eta Lucé da bere hiriburua.

## Kanpo estekak

* Datuak: Q1543250
# Lucélia

Lucélia Brasilgo udalerri bat da, São Pauloko estatuan kokatua. 21.196 biztanle ditu 314,81 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1761493
* Multimedia: Lucélia / Q1761493
# Lucía Alemany

Lucía Alemany (Traiguera, Castelló, Valentzia Erkidegoa, 1985) Castellóko zinema-zuzendaria da.

## Biografia

Behe maeztrazgoko Traiguera herrian hazi zen, Castello probintzian. Ikus-entzunezko komunikazioa ikasi zuen Viceko Unibertsitatea-Kataluniako Unibertsitatean.

## Ibilbidea

Alemanyk zinematografia ikasi zuen ESCACen. 2015ean, 14 años y un día fikziozko film laburrarekin egin zuen zinemagile debuta. La inocencia filmarekin estreinatu zen film luzearen munduan. Film luze horretako aktoreak Carme Arrufat, Laia Marull, Sergi López eta Joel Bosqued izan ziren. 2019an Castellóko Baix Maestrateko (Behe maeztrazgoa) Traiguera herrian filmatu zen, hazi zen herrian. Filmak ingurune zapaltzailean hazten ari den nerabe baten heldutasunerako bidea erakusten du. Zuzendariaren hitzetan: «Hasieratik argi genuen zelan filmatu nahi genuen. Izan ere, proiektua sortu zenen unean, film laburretik hasita, bagenekien film errealista bat egingo genuela, eta horregatik inprobisazioa izan behar genuen, eta, aldi berean, konbentzionala denaren arauak hautsi behar genituen». Donostiako 2019ko Nazioarteko Zinemaldiko Nuevos Horizontes atalean estreinatu zen filma.
2022ko otsailean bere bigarren filma, Mari(dos), errodatuko zuela iragarri zen. Kasu horretan, Aragoiko Pirinioetan grabatutako enkarguzko proiektua da, Paco Léon eta Ernesto Alterio protagonista dituena.

## Filmografia
### Film laburrak

* 2015: 14 años y un día Zuzendaria, gidoilaria eta ekoizlea.

### Film luzeak

* 2019: La inocencia. Zuzendaria eta gidoilaria, Carmen Arrufat eta Joel Bosqued protagonista dituena.
* 2023: Mari(dos). Zuzendaria, Paco León eta Ernesto Alterio protagonista dituena.

### Serieak

* 2019: 69 raons (zuzendaria, programa osoko gidoilaria, 12 atal). À Punt-erako
* 2021: Vida perfecta (bigarren denboraldiko hirugarren atalaren zuzendaria). Movistar+-entzat.
* 2021: Élitea: Istorio laburrak. Samuel, Omar (serie txiki osoaren zuzendaria, 3 atal). Netflix-erako.
* 2021: Élite: Istorio laburrak. Phillipe, Caye, Felipe (serie txiki osoaren zuzendaria, 3 atal). Netflix-erako

## Erreferentziak

* ↑ Serra, Xavi. (2019-09-23). ‘La innocència’, l'estiu en què s’acaben els jocs. .
* ↑ Nerín, Gustau. (8 gen 2020). L'avortament continua essent un tabú. No només el juvenil. .
* ↑ A los adolescentes no se les escucha. 23 nov 2019.
* ↑ Lucía Alemany: «Cuando aborté a los 17 no se lo dije a nadie». 2019-09-23.
* ↑ El punt de vista femení ha estat tant de temps reprimit que ve de gust escoltar-lo. 20 gen 2020.
* ↑ Aller, María. (2020-01-08). Lucía Alemany hace su debut en el largometraje con 'La inocencia'. .
* ↑ 'La innocència' porta fins a Donostia la mirada d'una adolescent en un poble del País Valencià. 23 set 2019.
* ↑ 14 years and One day. .
* ↑ La innocència. .

## Kanpo estekak

* Datuak: Q81665433
# Lucé-sous-Ballon

Lucé-sous-Ballon Frantziako udalerria da, Sarthe departamenduan dagoena, Loirerria eskualdean. 2013an 101 biztanle zituen.

## Demografia
### Biztanleria

2007an Lucé-sous-Ballon udalerrian erroldatutako biztanleak 101 ziren. Familiak 40 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 55 etxebizitza zeuden, 42 familiaren etxebizitza nagusia ziren, 12 bigarren erresidentzia ziren eta 1 hutsik zegoen. Etxebizitza guzti hauek 55etxeak ziren. 42 etxebizitza nagusietatik 33 bere jabearen bizilekua ziren, 8 alokairuan okupaturik zeuden eta 1 doan lagata zegoen; 5 etxek bi gela zituzten, 8 etxek hiru zituzten, 9 etxek lau zituzten eta 20 etxek bost zituzten. 32 etxek euren parking plaza propioa zuten azpian. 17 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Lucé-sous-Ballon udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 4 | 65-69 | 8 |
| 4 | 60-64 | 0 |
| 4 | 55-59 | 4 |
| 0 | 50-54 | 4 |
| 4 | 45-49 | 0 |
| 4 | 40-44 | 4 |
| 0 | 35-39 | 0 |
| 4 | 30-34 | 0 |
| 4 | 25-29 | 4 |
| 0 | 20-24 | 0 |
| 4 | 15-19 | 4 |
| 0 | 10-14 | 0 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 65 ziren, horien artean 49 aktiboak ziren eta 16 inaktiboak ziren. 49 pertsona aktiboetatik 44 lanean zeuden (27 gizon eta 17 emakume) eta 5 langabezian zeuden (4 gizon eta 1 emakume). 16 pertsona inaktiboetatik 3 erretiraturik zeuden, 8 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen eta 1 ibilgailuen saltze eta konpontze enpresa zen.
2009an norbanakoentzat zegoen zerbitzu bakarra zurgina zen.
2000. urtean Lucé-sous-Ballon udalerrian 10 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q338036
* Multimedia: Lucé-sous-Ballon / Q338036
# Lucía Artazcoz Lazcano

Lucía Artazcoz Lazcano (Donostia, Gipuzkoa, 1963ko maiatzaren 29a) Medikuntza Prebentibo eta Osasun Publikoko eta Laneko Arriskuen Prebentzioko mediku espezialista da, Osasun arloko doktorea eta bertan ematen diren ezberdinkeria sozialen ikerlaria eta dibulgatzailea.

## Ibilbidea

Lucía Artazcoz Lazcano Donostian jaio zen 1963an eta Donezteben (Nafarroa) bizi.
Nafarroako Unibertsitatean Medikuntza Ikasi (1987) eta Kataluniako Osasun Publikoaren Institutuan Masterra egin zuen 1991n. Pompeu Fabra Unibertsitatean Medikuntzan Doktoregoa egin zuen 2004ean.

### Ibilbide profesionala

Johns Hopkins eta Pompeu Fabra Unibertsitateekin lankidetzan dabil Osasun publikoaren arloko irakaskuntza programetan, artikulu ugari argitaratu ditu indexatutako aldizkarietan baita dibulgazio-hitzaldiak eman ere. Osasun Sustapeneko zuzendaria da Bartzelonako Osasun Publikoko Agentzian.

### Ikerketa lerroak

Bere ikerketan Osasunaren arloko determinatzaile eta desberdintasun sozialetan zentratzen da, genero-desberdintasunei bereziki erreparatuz. Ondorio nagusietako bat da lanaren banaketa sexualak eragina duela emakumeengan; emakumeek luzaro bizi badira ere, gizonek baino osasun txarragoa izan ohi dutela inguru sozioekonomiko babesgabearen ondorioz. Ikerkuntzan entsegu klinikoak gizonengan zentratuta egiten direla salatzen du.

## Erreferentziak

* ↑ Artazcoz Lazcano, Lucía. (2004-11-23). Desigualtats en salut en un marc integrat de gènere, classe social i treball. Universitat Pompeu Fabra (Noiz kontsultatua: 2019-03-01).
* ↑ (Gaztelaniaz) Ministerio de Sanidad, Consumo y Bienestar Social. (pdf) Lucía artazcoz, Curriculum Vitae. .
* ↑ Emakunde. (pdf) Lucía Artazcoz hizlaria. .
* ↑ (Gaztelaniaz) «ARTAZCOZ LAZCANO, LUCIA» www.upf.edu (Noiz kontsultatua: 2019-03-01).
* ↑ (Gaztelaniaz) «Lucía Artazcoz Lazcano» Dialnet (Noiz kontsultatua: 2019-03-01).
* ↑ (Gaztelaniaz) «Lucía Artazcoz» eldiario.es (Noiz kontsultatua: 2019-03-01).
* ↑ (Gaztelaniaz) «Lucía Artazcoz: “Hasta los ensayos clínicos están centrados en hombres ”. Deia, Noticias de Bizkaia» Deia (Noiz kontsultatua: 2019-03-01).
* ↑ (Gaztelaniaz) «Conciliar estilo de vida y salud» Salud y Género (Noiz kontsultatua: 2019-03-01).

## Kanpo estekak

* Lucía Artazcozen hitzaldia Nafarroan (NafarroaOsasuna bideoa, 2018)
* Lucía Artazcozen hitzaldia "Los tiempos de trabajo, un determinante de las desigualdades de género en la salud en Europa"(Emakunde bideoa, 2017)
* Datuak: Q53546619
# Longview (Illinois)

Longview Illinoiseko herri bat da. Champaign konderrian kokatua dago. 2010ean 153 biztanle zituen, 0,64 kilometro koadrotan banatuta.

## Ikus, gainera

* Champaign konderria

## Kanpo estekak

* Datuak: Q2251519
# Longview Heights (Washington)

Longview Heights Ameriketako Estatu Batuetako erroldak esleitutako leku bat da. Cowlitz konderrian dago, Washington estatuan. 4.033 biztanle ditu, 10,916253 kilometro koadroko azaleran banatuta.

## Ikus, gainera

* Cowlitz konderria

## Kanpo estekak

* Datuak: Q1503669
# Longué-Jumelles kantonamendua

Longué-Jumelles kantonamendua Frantziako kantonamendu bat da. Maine eta Loira departamenduan dago, Loirerria eskualdean. Guztira 18 udalerri ditu eta Longué-Jumelles da bere hiriburua.

## Kanpo estekak

* Datuak: Q1725962
# Longview (Washington)

Longview Ameriketako Estatu Batuetako hiri bat da. Cowlitz konderrian kokatuta dago, Washington estatuan. 37.818 biztanle ditu, 39,698948 kilometro koadroko azaleran banatuta.

## Ikus, gainera

* Cowlitz konderria

## Kanpo estekak

* Datuak: Q983801
* Multimedia: Longview, Washington / Q983801
# Longview (Texas)

Longview Texasko hiri bat da. Gregg konderrian kokatua dago. 2010ean 80.455 biztanle zituen, 144,24 kilometro koadrotan banatuta.

## Ikus, gainera

* Gregg konderria

## Kanpo estekak

* Datuak: Q852645
* Multimedia: Longview, Texas / Q852645
# Longuitasko mendilerroa

    Artikulu hau mendilerroari buruzkoa da; beste esanahietarako, ikus «Longuitas».
Longuitasko mendilerroa Bizkaian kokatuta dagoen mendilerro bat da. Bere punturik altuena Longuitas mendia da, 593 metrorekin.
Mendilerroan dagoen Longuitas mendiak ematen dio izena mendilerroari.

## Mendiak

* Longuitas, 593 m 43°15′15″N 3°10′57″W﻿ / ﻿43.2541273°N 3.1825391°W﻿ / 43.2541273; -3.1825391
* El Paso, 511 m 43°15′06″N 3°10′25″W﻿ / ﻿43.2517549°N 3.1736376°W﻿ / 43.2517549; -3.1736376
* Cabeza mendia, 491 m 43°14′29″N 3°10′09″W﻿ / ﻿43.2414961°N 3.169236°W﻿ / 43.2414961; -3.169236
* El Pico de las Escaleras, 426 m 43°15′06″N 3°11′33″W﻿ / ﻿43.2517971°N 3.1925200°W﻿ / 43.2517971; -3.1925200

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Longuitasko mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q61433689
# Longvic kantonamendua

Longvic kantonamendua Frantziako kantonamendu bat da. Côte-d'Or departamenduan dago, Borgoina-Franche-Comté eskualdean. Guztira 27 udalerri ditu eta Longvic da bere hiriburua.

## Kanpo estekak

* Datuak: Q17622720
# Windorf

Windorf Alemaniako udalerria da. Bavariako estatuan kokatuta dago, [[Passau (barrutia)|Passau]] barrutian. 2014an 4.734 biztanle zituen 56,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q504443
* Multimedia: Windorf / Q504443
# Windows 2000

Windows 2000 edota Windows NT 5.0 Microsoft konapiniak ordenagailu pertsonalarentzako garatutako sistema eragilea da. 2000ko otsailaren 17an merkaturatu zen.
Windows NT 4.0 sistema eragileen ondorengoa da, bai eta 2001ean eta 2003an merkaturatu ziren Windows XP eta Windows Server 2003 sistema eragileen aurrekaria ere.

## Kanpo estekak

* Datuak: Q483881
* Multimedia: Microsoft Windows 2000 / Q483881
# Windows 3.0

Windows 3.0 Microsoft konpainiak ordenagailu pertsonalarentzako garatutako sistema eragilea da. 1990eko maiatzaren 22an merkaturatu zen. MS-DOS sistema eragilean oinarritua zegoen. Windows 2.1x sistema eragilearen ondorengoa da, bai eta 1992an merkaturatu ziren Windows 3.1x sistema eragilearen aurrekaria ere.
Windows 3.0 Microsoft Windowsen lehen bertsioa izan zen arrakasta kritiko eta komertziala eskuratzen. Apple Macintoshen eta Unixen sistemei aurre hartzeko aukera izan zuela esaten zen. Ataza-anitz egiteko gaitasuna, itxura aldatzeko aukera eta ordenagailuaren memoriaren erabilera ona izan ziren bere ezaugarririk onenak. 10 milioi kopia saldu ziren ahalik eta 1992an Windows 3.1 sortu zen arte.

## Erreferentziak

* ↑ Edstrom, Jennifer. (1998). Barbarians led by Bill Gates : Microsoft from the inside, how the world's richest corporation wields its power. (1st ed. argitaraldia) H. Holt ISBN 0-8050-5754-4. PMC 38527822. (Noiz kontsultatua: 2021-05-21).

## Kanpo estekak

* Datuak: Q491546
* Multimedia: Microsoft Windows 3.0 / Q491546
# Windom (Minnesota)

Windom Minnesotako hiri bat da. Cottonwood konderrian kokatua dago. 2010ean 4.646 biztanle zituen, 10,78 kilometro koadrotan banatuta.

## Ikus, gainera

* Cottonwood konderria

## Kanpo estekak

* Datuak: Q958464
* Multimedia: Windom, Minnesota / Q958464
# Windows 10

Windows 10, Microsoft estatubatuar konpainiaren sistema eragile bat da. 2015eko uztailaren 15ean lehenbizikoz merkaturatu zen. Aurrez, Microsoft konpainiak Windows 7 (SP1) edo Windows 8.1 Update sistema eragileen erabiltzaileek dohainik jaitsi ahal izango zutela iragarri zuen.

## Kanpo estekak

* Datuak: Q18168774
* Multimedia: Microsoft Windows 10 / Q18168774